**Opština Tuzi**

Sekretarijat za lokalnu samoupravu

**PROGRAM RAZVOJA KULTURE**

**OŠTINE TUZI**

2023–2027.

Stručni tim:

**Marina Ujkaj**

**Janko Ljumović**

**Nikolle Berishaj**

**Suzana Dushaj Filipović**

Tuzi, septembar 2022.

1. **Uvodna polazišta i normativni okvir**

Planiranje razvoja kulture na opštinskom nivou određeno je s jedne strane lokalnim okolnostima i resursima, a sa druge strane civilizacijskim opredjeljenjem da kultura u savremenosti može da predstavlja jedan od najvažnijih faktora društvenog i ekonomskog razvoja grada. U tom kontekstu međunarodni dokument ***Agenda 21 za kulturu*** predstavlja nezaobilazan metodološki okvir za rad na projektu. Dostupnost *Agende21 za kulturu*, kao i svih njenih relevantnih dokumenata nalazi se na internet adresi [www.agenda21culture.net](http://www.agenda21culture.net).

Iz načela Agende 21, koja je usvojena u Barseloni 2004. godine, istaknimo nekolika principa koje je važno primijeniti za konačan strateški okvir Programa razvoja kulture Opštine Tuzi:

* poimanje gradova i lokalnih zajednica kao privilegovanih mjesta za kulturno stvaranje i kreativnu raznolikost, u kojima je otvoren neprestani dijalog između identiteta i različitosti, pojedinca i grupe, sa posebnim naglaskom na nužnost jezičke raznolikosti,
* promovisanje kulture kao ključnog faktora u održivom razvoju gradova, u njegovoj humanoj, ekonomskoj, političkoj i socijalnoj dimenziji, što zahtijeva usaglašavanje kulturne i drugih javnih politika,
* nužnost zagovaranja kulture i kulturnih dobara na temelju njihovih vrijednosti i značenja, a ne kao običnih tržišnih dobara,
* osiguravanje pristupa kulturnom i simboličkom polju u svim dobima života kao elementarnog prava građanina.

Osim navedenih dokumenata, treba istaći i širi okvir međunarodnih dokumenata u polju kulturnog razvoja: UNESCO Univerzalna deklaracija o kulturnoj raznolkosti. Svjetska povelja o pravu na grad, Bijela knjiga o interkulturnom dijalogu i ICOMOS Povelja za interpretaciju i prezentaciju kulturnog nasljeđa.

Navedena dokumenta predstavljaju polazište koje determiniše osnovni cilj dokumenta Programa razvoja kulture Opštine Tuzi, a on se može jednostavno definisati kao *postavljanje kulturnih ciljeva i davanje prava građanima/kama da iskažu svoje interesovanje za kulturu i da u njoj uživaju* (Holden 2006, 58). U Vodiču za učešće građana/ki u razvoju lokalnih kulturnih politika u evropskim gradovima (2011) ističe se bitan aspekt institucionalnih inovacija u kulturnim poltikama gradova kroz ključne teme, a to su: **kulturna prava** kao osnova, **kulturna raznolkost** kao izazov i mogućnost, i **izvorne vrijednosti** (sjećanje, kreativnost, kritičko znanje, ritualnost, izvrsnost, ljepota, raznolikost i druge).

Period društvene tranzicije u Crnoj Gori koji nastaje nakon socijalističkog perioda kulturnog razvoja donosio je uglavnom *ad hoc* rješenja koja nijesu bazirana na planskim i strateškim dokumentima, što naročito ističe važnost definisanja ovog dokumenta koji prvi put inicira Opština Tuzi. Poseban izazov u koncipiranju strateških smjernica za Program razvoja kulture u Opštini Tuzi predstavlja njeno kulturološko uređenje koje u sva tri sektora kulture (javnom, privatnom i neazvisnom) treba da donese novi kvalitet i obezbjedi preduslove za kulturni razvoj i posebno važno intersektorsko djelovanje unutar ključnih lokalnih javnih politika. Savremeni period kulturnog razvoja Tuzi, koje je bilo administrativni dio Glavnog grada Podgorice nije proizveo kapacitirani sistem institucija kulture, i koji je u javnom sektoru imao područni karakter institucija kulture na nivou Glavnog grada.

Polazište za donošenje Programa razvoja kulture, kako na nacionalnom tako i na lokalnom nivou predstavlja *Zakon o kulturi*[[1]](#footnote-1) iz 2008. godine, koji je bio pravni osnov za donošenje prvog *Nacionalnog programa razvoja kulture 2011-2015* u Crnoj Gori. Nakon njega uslijedio je drugi program za period 2016-2020. Navedeni Nacionalni program Ministarstva kulture Crne Gore predstavlja prvu dugoročnu projekciju cjelovite reforme u kulturi Crne Gore od perioda njene nezavisnosti, a njim su utvrđeni ciljevi i prioriteti razvoja svih segmenata kulture, uz određivanje organizacionih, finansijskih i administrativnih mjera za njihovo ostvarivanje. Značaj tog dokumenta je u tome što je on identifikovao sve problemske aspekte pojedinačnih oblasti koje su posljedica višedecenijskog zaostajanja u primjeni profesionalnih standarda, kao i neadekvatne i potrebne izgrađenosti sistema kulture u prethodnim periodima. Važno je napomenuti i projekat izrade Nacionalnog izvještaja kulturne politike Crne Gore (2004) u okviru Evropskog programa pregleda nacionalnih kulturnih politika (MOZAIK PROJEKAT Savjeta Evrope). Taj dokument je pokrenuo sve kasnije strateške procese promjena u kulturi, koje do tada nijesu počivale na standardima i instrumentima kulturne politike, jer tek nakon 2004. godine počinje suštinska reforma kulture kroz politički ovir djelovanja na nacionalnom nivou. Od ukupno sedam postavljenih ciljeva tog dokumenta izdvajamo cilj koji je bio definisan na sljedeći način: ***5. Demokratizacija kulturne politike kroz deetatizaciju i decentralizaciju*** *– Prenošenje prava i obaveza za formulisanje kulturne politike na regionalne i lokalne nivoe vlasti, uz koordinaciju na nivou Republike.*

Navedeni cilj u korelaciji sa kasnijim Programima razvoja kulture, nastalim na temlju Zakona o kulturi Crne Gore, u slučaju opštinskih, tj. lokalnih kulturnih politika nije u praksi uspješno ostvaren. Razlog za to predstavlja činjenica da tema značaja i funkcionalnosti lokalnih programa razvoja kulture nije postavljena kao obavezujuća, a sami nacionalni programi razvoja kulture nijesu dovoljno pažnje posvetili ovom pitanju.

Optština Tuzi kao najmlađa samostalna opština u Crnoj Gori, formirana 2019. godine donijela je odluku se da pristupi donošenju akta Program razvoja kulture Opštine Tuzi, kao prvom planskom i strateškom dokumentu razvoja kulture i da na taj način primjeni odredbe Zakona o kulturi.

Zakonom o kulturi („Službeni list CG“, broj 49/2008) kultura je određena kao pitanje od javnog interesa za Crnu Goru, a članovi 6 i 10 definišu strateško planiranje u području kulture:

*Ostvarivanje javnog interesa u kulturi obezbjeđuju Crna Gora i lokalna samouprava (u daljem tekstu: opština).*

*Način i mjere ostvarivanja javnog interesa utvrđuju se Nacionalnim programom razvoja kulture (u daljem tekstu: Nacionalni program) i programima razvoja kulture u opštinama (u daljem tekstu: opštinski program).*

*Opštinski program sadrži: dugoročne potrebe lokalnog stanovništva i subjekata iz oblasti kulture, razvojne prioritete, dinamiku realizacije i organizacione, finansijske i administrativne mjere za njegovo ostvarivanje.*

*Program iz stava 1 ovog člana donosi skupština opštine, u skladu sa Nacionalnim programom, za period od pet godina.*

*Predsjednik opštine, najmanje jednom godišnje, podnosi skupštini opštine izvještaj o ostvarivanju opštinskog programa.*

*Program i izvještaj iz st. 2 i 3 ovog člana dostavljaju se Ministarstvu.*

Kultura, u smislu ovog zakona *„obuhvata kulturno i umjetničko stvaralaštvo i djelatnosti kojima se stvaraju, prezentuju, promovišu, štite i čuvaju kulturna dobra, umjetnička djela i druge duhovne tvorevine, stručni i naučnoistraživački rad u kulturi i usluge od neposrednog značaja za ostvarivanje kulturnog i umjetničkog stvaralaštva“* (član 2).

Program razvoja kulture Opštine Tuzi kreira se kao početna strategija razvoja kulture na opštinskom nivou bez mogućnosti da se ona projektuje u korelaciji sa Programom razvoja kulture u Crnoj Gori, koji je trebao biti definisan i usvojen za period 2021-2025 od strane Vlade Crne Gore. Bez obzira na tu okolnost, značajno je da se program definiše u odnosu na potrebu uspostavljanja kulturnog sistema koji je od značaja za dalji kulturni razvoj zajednice i njegovo uspostavljanje kao održivog sistema.

1. **Metodologija izrade Programa razvoja kulture Opštine Tuzi**

Rad na izradi dokumenta metodološku osnovu je imao u primjeni savremenih načela menadžmenta u kulturi, politika kulturnog razvoja i lokalnih kulturnih politika, koncepta i teorije kreativnih gradova uz primjenu metodologije izrade strateških planova u kulturi.

Metodologija izrade *Programa razvoja kulture Opštine Tuzi 2023*–*2027.* definiše teorijske i praktične metode i tehnike koje će biti primjenjene u procesu rada na dokumentu, istraživačka polazišta, kao i oblasti mapiranja.

Bitno polazište za strateško promišljanje i rad na projektu određuje činjenica da je Opština Tuzi 2018. godine dobila status samostalne opštine, što ne isključuje analizu raznolkosti identiteta opštine kao osobenog kulturološkog prostora u različitim istorijskim i društvenim kontekstima. Identitet gradova određuje mnoštvo identiteta, a imperativ savremenog identiteta grada jeste njegovo kulturno pozicioniranje, od značaja za lokalnu zajednicu, kao i na njegove posjetioce. Rad na dokumentu treba da pruži odgovor na kulturne vrijednosti Opštine Tuzi koji uključuje širi spektar faktora – istorijskih, društvenih, simoličkih, estetskih i duhovnih.

Distinkcija staro/novo biće od značaja za promišljanje i definisanje vizije kulturnog razvoja, uz primjenu inovativnih rješenja koje emaniraju vrijednosti savremenih evropskih gradskih kulturnih politike. Postavljeni cilj može biti usmjeren ka kreiranju javne kulturne politike na opštinskom nvou koja će pospješiti vitalnost kulture i maksimalizovati kreativne potencijale u funkciji razvoja kreativnog identiteta Tuzi.

Metodološki okvir izrade dokumenta temelji se na teorijskim i praktičnim aspektima unutar polja:

* menadžmenta u kulturi, kulturnog razvoja i gradskih kulturnih politika,
* kreativnim industrijama i kreativnim gradovima,
* kulturnoj geografiji, i
* metodologiji izrade strateških planova u kulturi.

Tehnika primjenjena u radu da dokumentu uključuje kombinovanje različitih postupaka:

* analiza dokumenata i izvještaja,
* upitnik u cilju ankete sa akterima kulturnog sistema, sa mogućnošću posebno realizovanih strukturiranih intervjua,
* SWOT i PEST analiza (političke/zakonske okolnosti i faktori, ekonomske okolnosti i faktori, socio-kulture okolnosti i faktori),
* diskursna analiza različitih narativa o kulturnoj istoriji, kulturnoj geografiji, kulturnoj politici i tržištu kulture,
* individualni intervjui (predstavnici umjetničke zajednice, stručnjaci u polju kulturne baštine, stručnjaci u oblasti istorije i legendi vezanih za grad),
* analiza studija slučaja.

Na osnovu dobijenih podataka i analize poseban fokus biće usmjeren je na sljedeća pitanja:

* istorijske, kulturne i geografske specifičnosti Optišne Tuzi;
* kulturno nasljeđe;
* glavne kulturne aktivnosti;
* multikulturalizam i interkulturalne projekte;
* konceptualne alate za kulturnu politiku Opštine - analiza pravnih dokumenata koji regulišu djelatnosti u oblasti kulture na opštinskom i državnom nivou;
* analiza organizacije javne uprave u polju kulture Opštine Tuzi (organizacija, tijela, procedure, protokoli o saradnji, institucije u nadležnosti Opštine, kadrovska struktura i finansijski aspekti uprave u polju kulture);
* analiza postojećih razvojnih strategija i planova koji imaju implikaciju na polju kulture i kulturnog razvoja (potencijal za intersektorsku saradnju);
* modeli organizacija u polju kulture (vrste, oblici);
* modeli odlučivanja i normativni okvir;
* analiza ukupnog budžeta za kulturu u strukturi budžeta Opštine Tuzi;
* vrste i oblici finansiranja kulture (lokalni, nacionalni, međunarodni izvori, javna sredstva, donacije, spoznori);
* procjena o broju osoba zaposlenih stalno ili povremeno u kulturnom sektoru;
* prostorni resursi i tehnički kapaciteti kulturnog sektora;
* participacija publike i obrazovni programi za umjetnost;
* intersektorska saradnja (povezanost sa drugim javnim politikama – turizma, mladih, obrazovanja, ekonomije, urbanog razvoja) i mobilnost;
* prikazivanje vrijednosti pojedinačnih sektora (show caseing).

Navedena klasifikacija može da se postavi, integriše i kritički sagleda kroz sljedeće tematske cjeline koji će biti određeni aspektima između:

* savremenih i tradicionalnih vidova kulture,
* stvaralaštva i kulturne baštine,
* javnog, privatnog i nezavisnog sektora kulture,
* redovnih programa institucija kulture, projekata i manifestacija u kulturi,
* sezonskih i posebnih programa tzv. tradicionalnih manifestacija koje ne pripadaju užem određenju umjetničkog polja,
* identifikaciju nivoa i modela organizacije kulturnog sistema Opštine, kao i
* kapacitiranost za regionalnu i međunarodnu saradnju.

Posebno je važno klasifikovati tri osnovna sektora (javni, privatni i nezavisni) i posebno istražiti sljedeće aspekte:

* osnivačke modele i sisteme upravljanja,
* program i koncepciju institucija (misija),
* produkcijske aspekte,
* kadrovske resurse,
* materijalno-tehničke resurse,
* međunarodnu saradnju i
* oblike i vrste finansiranja.

Period za analizu predstavljaju prethodne četiri godine djelatnosti aktera kulturnog sektora i Opštine Tuzi (2019–2022). Prikaz rezultata ima svoje bitno ograničenje prouzrokovano kontekstom pandemije Covid-19 koja je svoje negativne efekte imala i na sektor kulture.

U funkciji izrade Programa kreiran je Upitnik u formi ankete koji je upućen na različite adrese kulturnih aktera u Opštini Tuzi.

Naziv institucije:

Status:

Misija:

Djelatnost:

Kratak istorijat institucije:

Ciljne grupe:

Kadrovska struktura (zaposleni, saradnici, volonteri):

Prostorni kapaciteti (sopstveni i alternativni):

Tehničko-tehnološki kapaciteti:

Web adresa:

1. **Programski aspekti**
* ostvarenost godišnjih programskih planova i analiza ostvarenih ciljeva i zadataka (ključni program realizovani tokom 2019, 2020, 2022. i programa planiranih tokom 2022. godine)
* kvantitativni pokazatelji obima programa i programskih aktivnosti po godinama realizovanih na lokalnom nivou (2019-2022)
* programski sadržaji realizovani izvan lokalnog prostora (mapa teritorijalnog pozicioniranja unutar nacionalnog nivoa)
* programski sadržaji izvedeni i realizovani u inostranstvu (vidljivost institucije u regionalnom i evropskom kontekstu)
* posvećenost novim programima, primjeri širenja programske djelatnosti
* partneri na lokalnom, nacionalnom i međunarodnom nivou (pojedinačno)
* programi saradnje sa drugim sektorima (obrazovanje, turizam, itd.)
* članstvo i aktivnosti u međunarodnim udruženjima, asocijacijama i mrežama
* licencirani projekti i ekspertize
1. **Strateška analiza i modeli finansiranja**
* obrazovni programi u institucijama kulture
* korelacija programa sa strategijama u polju kulture i srodnim oblastima
* djelovanje u multikulturnom kontekstu
* stručni i profesionalni razvoj kadrova
* postojeća publika i modeli privlačenja nove publike
* partnerstva i linije podrške na nacionalnom i međunarodnom nivou
* razvoj tržišta kulture u polju djelatnosti institucije
* modeli i oblici finansiranja (prikaz godišnjih budžeta i analiza izvora finansiranja (budžet, sponzorstva, donacije, sopstveni prihodi)
* ključni izvori finansiranja i pregled programskih konkursa na kojima ste dobijali sredstva
1. **Otvorena forma Upitnika**:

Vaša očekivanja od kulturne politike na lokalnom nivou i donosilaca odluka u polju kulture (programske aktivnosti, normativne aktivnosti, komunikacione aktivnosti)?

1. **Nadležnosti Opštine Tuzi u oblasti kulture – normativni, organizacioni i finansisjki aspekti**

Djelatnost kulture, kao što je već navedeno, primarno je definisana Zakonom o kulturi kao djelatnost od opšteg interesa. U kontekstu lokalnih kulturnih politika, nadležnosti opština, odnosno Opštine Tuzi određena je Zakonom o lokalnoj samoupravi, tj. **Statutom Opštine Tuzi** gdje je naglašeno da Opština, u skladu sa zakonom, drugim propisima *uređuje, obezbjeđuje i stvara uslove za razvoj kulture i zaštitu kulturne baštine* (član 24 Statuta). Statutom je normativno uređena i oblast obrazovanja organa uprave Opštine Tuzi i službi (član 112). Osim toga važno je naglasiti i participativni model okrenut građanima/kama u polju kulture koji propisuje odreba o Inicijativi, koja ističe da građani mogu da podnesu incijativu pred nadležnim organima uprave Opštine Tuzi, i za oblast zaštite spomenika i spomen obilježja, kao i za razvoj kulture i umjetnosti (član 136)

Organizaciono funkcionisanje Opštine Tuzi, koje je posebno uređeno **Odlukom o organizaciji i načinu rada lokalne uprave Opštine Tuzi** ("Službeni list Crne Gore - opštinski propisi", br. 043/20 od 18.12.2020). Poslove u oblasti kulture obavlja Sekretarijat za lokalnu samoupravu koji je zadužen za:

* *izradu i sprovođenje programa rada sekretarijata i drugih programskih i planskih akata iz djelokruga sekretarijata (strategije za mlade opštine, programa razvoja kulture i sporta, podizanja spomen obilježja, programa finansiranja aktivnosti u sportu i sportskih manifestacija, godišnjeg plana obuka lokalnih službenika i namještenika, lokalnog kadrovskog plana, akcionog plana za rodnu ravnopravnost i sl.);*
* *zaštitu i održavanje spomenika kulture i spomen - obilježja;*
* *organizovanje kulturnih i sportskih manifestacija, dodjeljivanje nagrada i priznanja i druge poslove u ovim oblastima;*
* *učestvovanje u pripremi i realizaciji projekata međuopštinske i prekogranične saradnje kao i saradnje sa dijasporom iz svog djelokruga.*

U sadašnjoj organizaciji rada Sekretarijata za lokalnu samoupravu dva zaposlenika obavljaju uže poslove u oblasti kulture na pozicijama samostalnog savjetnika III za razvoj kulture i saradnju i viša savjetnice III za umjetničko stvaralaštvo.

Ovakav model predstavlja racionalizavan pristup u organizaciji rada lokalne uprave, a njegovo ustrojstvo možemo sagledati kroz iskustva drugih opština u Crnoj Gori koje su nadležnosti u oblasti kulture sprovodila kroz integrisani aspekt sekretarijata pod nazivima Sekretarijati za društvene djelatnosti i lokalnu samoupravu ili Sekretarijati za lokalnu samoupravu. Opština Tuzi nema Savjet za kulturu, koji mogućnost osnivanja, model i način funkcionisanja, kao uporište ima u Zakonu o kulturi.

Otvoreno pitanje za budući model organizacije lokalne samuprave treba da bude postavljeno na osnovu evaluacije postojećeg modela kroz mogućnost formiranja sekretarijata koje bi se u svom fokusu u cjelosti ili kao ključni segment imalo oblast kulture. Takođe je potrebno naglasiti i pitanje formiranja Savjeta za kulturu, kao tijela koje nema upravljačku funkciju, ali koje može kroz preporuke i mišljenja da utiče na lokalnu kulturnu politiku.

Finansiranje kulture takođe je u nadležnosti Sekretarijata za lokalnu samoupravu koji predlaže planiranje i realizaciju finansijskih sredstava koja se odnose na kulturu iz budžeta Opštine Tuzi.

Osim budžetskog finansiranja koje se uglavnom odnosi na djelatnost jedine javne ustanove u kulturi čiji je osnivač Opština Tuzi, finansiranje kulture odvija se i kroz institut Javnog konkursa za raspodjelu sredstava nevladinim organizacijama, kao i drugih oblika odlučivanja poput direktne podrške radu kultrnog sektora.

Sekretarijat za lokalnu samoupravu inicijator je i organizator posebnih aktivnosti u polju kulture, kao što je manifestacija *Ljeto u Malesiji* u okviru koje se organizuju različiti programi i sadržaji, poput sajma knjiga, književnih večeri, likovnih izložbi, sajma rukotvorina ili program *Otkrivamo nove talente*. Sekretarijat organizuje i program *Zimskog bazara* u Malesiji. Ističe se posebno i aktivnost u organizaciji likovne kolonije koja nosi ime slavnog slikara sa ovog podneblja Gjelosha Gjokaja.

Sekretarijat za lokalnu samoupravu opštine Tuzi, bio je nosilac prijava za dodjelu sredstava za projekte Programa zaštite i očuvanja kulturnih dobara za 2021. godinu koje sprovodi resor kulture u Vladi Crne Gore. Identifikovani su projekti izrade konzervatorskig projekta i sprovođenja konzervatorskih mjera na kulturnim dobrima Ćaf kiš, Dubrava, Vuksanlekići, na kulturnom dobru Planinica, kao i Kula Camovića.

Odobreno je sufinansiranje projekta „Arheološka istraživanja i sprovođenje preventivnih mjera zaštite na lokalitetu Planinica u iznosu od 10.000 eura, što ujedno predstavlja prvi projekat iz Opštine Tuzi koji je ušao u Programa zaštite i očuvanja kulturnih dobara.

Budžetsko finansiranje za kulturu realizuje se kroz budžet Sekretarijata za lokalnu samoupravu, sa napomenom da su se ukupna opredijeljena sredstva za finansiranje kulturnih aktivnosti u posmatranom periodu odnosila na sistem kulture izvan javnog sektora. KIC *Malesija* kao javna ustanova čiji je osnivač opština, tek od 2022. godine je u uključena u finansiranje kroz budžet Opštine Tuzi, što je uticalo na ukupan procenat izdavanja za kulturu od 2022. godine.

Struktura ukupnog budžeta Optine Tuzi i budžeta sekretarijata za lokalnu samoupravu u odnosu na sredstva koja su opredijeljena za programe kulture imala je trend rasta od izuzetno skromnih početnih iznosa za sistem koji je bio u osnivanju do 2 % za kulturu u odnosu na ukupan budžet opštine za 2022. godinu.

**2019.**

budžet opštine 1. 680.300 eura / budžet sekretarijata za lokalnu samoupravu 124.986,49 eura / sredstva za programe kulture 5.000 eura

**2020.**

budžet opštine 4.024.886,81 eura / budžet sekretarijata za lokalnu samoupravu 496.898,80 eura / sredstva za programe kulture 20.000 eura

**2021.**

budžet opštine 6.049.706 eura / budžet sekretarijata za lokalnu samoupravu 738.517,12 eura / sredstva za programe kulture 89.400 eura

**2022.**

budžet opštine 7.898.628,34 eura / budžet sekretarijata za lokalnu samoupravu 929.580,00 eura / sredstva za kulturu **114.100** eura

Možemo zaključiti da je procenat izdvajanja za kulturu izueztno nizak i ispod evropskog prosjeka izdavajanja za kulturu na opštinskom/gradskom nivou. Procenat izdavajanja za kulturu uvijek je u korelaciji sa sasmim sistemom kulture, na kvanititivnom i kvalitativnom nivou, pa je logično da će procenat rasta u budućnosti pratiti razvoj kulture u Opštini Tuzi. Procenat izdavajanja za kulturu zavisiće i od stepena kulturnog razvoja, posebno u domenu javnog sistema kulture za koji postoji realna i očekivana potreba da bude konstituisan u budućnosti.

1. **Strateška analiza sistema kulture u Opštini Tuzi**

**4.1. Periodizacija kulturnog razvoja i kulturne politike**

Područje današnje Opštine Tuzi administrativno je pripadalo različitim oblicima društvenog i državnog uređenja. Prvo pominjanje imena Tuzi datira od 1222. godine, pretpostavlja se po osnivaču Llesh Tuzi. Tragovi kulture kreću se od Kraljevine Ilira, Rimskog carstva, Vizantije, Dušanovog carstva, Zete, Otomanske imperije, Mletačke Republike, Knjaževine i kasnije Kraljevine Crne Gore, i nakon gubitna nezavisnosti Crne Gore 1918. Godine dio je Kraljevine Jugoslavije. Nakon Drugog svjetskog rata i stvaranja poslijeratne Jugoslavije i u okviru nje NR Crne Gore Tuzi su imale status opštine imala par godina, sve do 1957. godine. Gubitkom statusa administrativno postaju dio Titograda (današnje Podgorice). Tuzi dobijaju 2005. godine status gradske opštine u okviru Glavnog grada Podgorice i tako će funkcionisati sve do 1. septembra 2018. godine, kada će postati samostalna opština unutar Crne Gore.

Ovako kompleksna istorija pripadanja različitim oblicima uređenja ostavila je različite materijalne tragove kultrure, ali odsustvo institucionalnog i profesionalnog sistema kulture tokom XX i XXI vijeka uslovio je da prostor Malesije nema adekvatan sistema zaštite i valorizacije kulturne baštine. Nefunkcionalnost ili odsustvo instititucionalnog sistema kulture svjedoči da je područje Opštine Tuzi u dugom vremenskom periodu kulturološki bilo zapostavljeno i da je svoju kulturu održavalo unutar vaninstitucionalnih oblika organizovanja. Formiranje samostalne Opštine Tuzi predstavlja značajan izazov da se u budućnosti to stanje promjeni i da se stvore preduslovi za stvaranje uslova za razvoj neophodnog sistema kulture koji bi se na stručan i kreativan način bavio kulturom ovog područja. Dva su primjera indikativna za navedeni stav. Prvi je nefunkcionalnost područnog odjeljenja Gradske biblioteke *Radosav Ljumović* iz Podgorice, koje je postojalo samo formalno i koje je prestalo sa radom 2021. godine. Drgi primjer predstavljaju ostaci još uvijek vidljivog, ali devastiranog u velikoj mjeri nepažnjom, nebrigom i neznanjem akvadukta između rijeke Cijevne i Duklje.

Analiza postojećeg sistema kulture, svjedoči odsustvo djelovanja kulturne politike na području Opštine Tuzi, uz odsustvo institucija, pa samim tim i adekvatnih resursa u svim aspektima kulturnog sistema. Treba istaći okolnost da ni u savremenom periodu nije došlo do ozbiljnijeg pomaka u djelovanju nezavisne kulture i projektnih aktivnosti koje su mogle biti dio programa i politika u okviru institucija CEKUM ili Fonda za razvoj kultura manjina, uz isticanje jedne takođe nepovoljne okolnosti da Tuzi nemaju ni jednu knjižaru.

Jedini uspješan oblik djelovanja prepoznaje se unutar tradicijske kulture ili amaterskog djelovanja. Budući da kultura ovog područja nije bila predmet institucionalizovanja u nijednoj od država tokom polednja dva vijeka, stanovništvu ovog kraja je ostajao samo amaterizam, koji je doživio procvat sedamdesetih godina XX vijeka. Od Kulturno umjetničkih društava, prvi je osnovan KUD *Ramadan Šarkić*, koji je od nastanka imao multikulturni karakter, jer je baštinio ne samo lokalni (albanski) folklor, već i folklor svih naroda i narodnosti SFRJ. U sklopu KUD-a djelovala je i dramska sekcija, koja je uspješno predstavljala Malesiju na festivalima dramskih amatera.

**4.2. Ustanove u javnom sektoru**

JU Kulturno-informativni centar *Malesija* predstavlja za sada jedinu ustanovu kulture čiji je osnivač Opština Tuzi. Obavlja aktivnosti od javnog interesa u oblasti kulture i informisanja, radi zadovoljavanja potreba lokalnog stanovništva.

Kulturno-informativni centar *Malesjia* svoj rad započeo je 2005. godine.

Djelatnost centra pokriva različite oblasti kulture od muzičko-folklornih, likovnih, književnih, dramskih i filmskih programa, kao i organizaciju kulturno-umjetničkih programa i aktivnosti koje posebno nastaju u organizaciji opštine Tuzi.

Posebno se izdvaja segment dramskog programa koji se ostvaruje u saradnji sa najrenomiranijim institucijama i pozorištima u zemlji i regionu, a treba istaći i tendenciju da ustanova postane producent pozorišnih predstava, tj. Premijernih naslova. Od osnivanja ovog centra postoji odlična saradnja sa pozorištima iz regiona, posebno iz Albanije i Kosova.

Recitatorsko takmičenje za osnovne škole na albanskom jeziku u Crnoj Gori koje organizuje KIC *Malesija* Tuzi ima ambiciju da postane tradicionalna manifestacija, koja doprinosi profilaciji programa posebno u domenu stvaralaštva za mlade i djecu.

KIC *Malesija* podržava programe folklornog stvaralaštva kulturno-umjetničkih društava sa područja opštine Tuzi.

Od osnivanja Ustanova se isključivo finansirala iz budžeta iz budžeta Glavnog grada Podgorice, a od 1. januara 2022.godine se finansira iz budžeta Opštine Tuzi. Dosadašnje budžetsko finansiranje dominantno se odnosilo na zarade zaposlenih, uz nedovoljan procenat za programske djelatnosti. Ukupan brj zaposlenih je 12, od kojih pet sa visokim obrazovanjem, uz potrebu da se u daljem razvoju posebno utvrdi kadovska politika koja će uključiti veći stepen stručnjaka i umjetnika u oblasti kulture koji mogu doprinjeti profesionaloizaciji rada ustanove.

**4.3. Kulturna baština**

Materijalna i nematerijalna kulturna baština na teritoriji Opštine Tuzi predstavlja važan resurs za kulurni razvoj i predstavlja izuzetno značajno polje djelovanja kulturne politike na opštinskom nivou. Navedeni aspekt ili poseban fokus kulturne politike u domenu kulturne baštine mora ostvariti sadejstvo sa kulturnom politikom na nacionalnom nivou i posebno sa institucijama u polju zaštite kulturnih dobara. Okolnost da ne postoji muzejska ustanova, niti drugi oblik institucionalnog uređenja zadužen za pitanja kulturne baštine predstavlja važno polazište za planiranje institucionalnog razvoja kulture.

Glavni nosilac aktivnosti iz oblasti zaštite i promocije kulturne baštine na nivou lokalne samouprave je Sekretarijat za laokalnu samoupravu i TO Tuzi, čija se djelatnost može pratiti uvidom u godišnje Izvještaje o radu. Izrada konzervatorskih projekata i sprovođenje konzervatorskih mjera  od 2017. godine redovne su aktivnosti, koje se na teritoriji Opštine Tuzi sprovode u saradnji sa Centrom za  konzervaciju i arheologiju Crne Gore, a kroz konkursna sredstva obezbijeđena kroz Program zaštite kulturnih dobara.

Kulturna dobra i spomenici kulture nalaze se u lošem stanju, usljed nebrige i dugogodišnjeg odustva projekata u cilju njihove zaštite i očuvanja. Atlas kulturnih dobara unutar materijalne kulturne baštine uključuje arheološke lokalitete, tvrđave i kule, kao i kulturna dobra unutar svetih i profanih objekata.

I pored  toga što Opština Tuzi nema muzej, postoji niz zbirki artefakata u privatnom posjedu iz različitih oblasti, od umjetničkih predmeta do etnoloških zbirki i proizvoda umjetničkih i drugih zanata koje zahtjevaju muzeološku obradu i adekvatnu procjenu, kao i kasnije planiranje sredstava za njihov otkup ili koja mogu biti predmet drugačijeg vida ustupanja kada se stvore profesionalni uslovi za njihovo čuvanje i prezentaciju.

Na teritoriji Opštine Tuzi značajno je priustvo i nematerijalnog kulturnog nasleđa, koje se prenosi sa generacije na generaciju. Ono predstavlja viševjekovno iskustvo i praksu koje su stvarale zajednice i grupe, koju karakteriše interakcija sa prirodom i istorijom i koja determiniše kulturni identitet identiteta prostora i kontinuiteta kulture.

Na teritoriji Opštine Tuzi registrovano je do danas deset kulturnih dobara, cjelina, objekata, fortifikacija arheoloških lokaliteta i  spomen-obilježja.

Kao vlasnici pojedinačnih kulturnih dobara najčešće se pojavljuju privatna lica, Crkva Sv. Antuna, dok su spomen-obilježja sa statusom kulturnog dobra većinom u vlasništvu Opštine Tuzi.

Važan korak u kulturnoj politici Opštine Tuzi predstavlja *Elaborat prezentacije i evidentiranja materijalno kulturnog nasljeđa Opštine Tuzi* zasnovan na opsežnim istorijskim, geografskim i konzervatorskim istraživanjima sprovedenim krajem 2020. godine i početkom 2021. godine, koje je sproveo stručni tim. Za potrebe izrade ovog projekta sprovedeni su vizuelna prospekcija i terenski obilasci,  kao i istraživanja autentične dokumentacije o kulturnim dobrima i evidentiranim dobrima sa potencijalnim kulturnim vrijednostima, uz arhitektonsko snimanje, sa posebnim osvrtom na rezultate prethodnih istraživanja.

Osnovne metode korišćene u izradi Elaborata jesu metoda analize i sinteze, kao i statistička metoda. Pregledom literature, analizom i konačno, sintezom svih činjenica nastojalo se evidentirati i prezentovati izuzetno bogato kulturno nasljeđe na teritoriji opštine Tuzi. Istraživački rad je baziran na sveobuhvatnim istraživanjima autentične dokumentacije, projektne i arhivske dokumentacije, istorijske literature, u cilju prikazivanja pouzdanih činjenica potrebnih za buduće djelovanje. Metode uz pomoć kojih su prikupljeni dodatni podaci jesu razgovori i istorijske studije. Prilikom izrade rada ostvaren je i kontakt sa arhivima, lokalnim kolekcionarima, kao i poštovaocima lokalne kulture.

**4.4. Festivali i manifestacije**

Festivalska i manifestaciona kultura u Opštini Tuzi predstavlja različite oblike programskog usmjerenja, od tradicijskih manifestacija do oblika savremenog kulturno-umjetničkog stvaralaštva. Po prirodi svog karaktera govorimo o sezonskim, godišnnjim ili kvadrijanalnim festivalima i manifestacijama. Spisak festival i manifestacija u Optini Tuzi je sljedeći:

1. Sajam knjiga
2. Međunarodni festival folklora „Rapša“ svake četvrte godine
3. Ljeto u Malesiji, kulturno-umjetničke i književne manifestacije
4. Karnevalske svečanosti KORET
5. Turističke atrakcije, poput festivala bundeve, ručnih radova i dr.
6. Božićni bazar

Organizatori manifestacija su uglavnom Opština Tuzi, tj. Sekretarijat za lokalnu samoupravi u saradnji sa TO Tuzi, kao i nevladine organizacije.

Treba izdvojiti i likovnu koloniju koja nosi naziv “Jednu čašu za Gjelosha”, okuplja slikare iz regiona i Crne Gore, koja slavi ime najznačajnijeg slikara Gjelosha Gjokaja sa ovih prostora.

Međunarodni festival Rapša realizuje se od 2003. godine i predstavlja najveći festival folklora u Opštini Tuzi. Festival se održava svake četvrte godine i okuplja više desetina kulturno umjetničkih udruženja i iz Crne Gore, Albanije, Kosova, Makedonije, Srbije, Italije, SAD-a i ostalih država gdje žive Albanci, čime ova manifestacija ima izrazit međunarodni karatker. Festival se održava na izletištu Vitoja na obali Skadarskog jezera.

Jedan od najtradicionalnih događaja u opštini Tuzi je manifestacija «Karnevali Koret», koju manifestaciju svake godine organizuje i realizuje istoimeno udruženje - NVO Karnevali Koret. Manifestacija se po prvi put organizovala 1996. godine, i od tada, bez prestanka, se svake godine organizuje i održava ovaj tradicionalni karneval u Tuzima, uz bogati karnevalski i zabavni program. Karneval, kao događaj ima širi regionalni karakter, budući da okuplja karnevalske grupe iz Malesije, ostalih karnevalskih gradova Crne Gore, Kotora, Budve, Tivta i Herceg Novog, kao i karnevalske grupe iz Albanije, Bosne i Hercegovine, Hrvatske i dr. Tuzi su 2006.godine kao opština postale punopravni član Evropske Federacije Karnevalskih Gradova (FECC) i tim povodom je, 2009. godine u Tuzima održana Međunarodna konvencija karnevalskih gradova, koji događaj je okupljao delegate/predstavnike 24 evropskih karnevalskih gradova. I danas, manifestaciju Karnevali Koret, uspješno sprovodi i organizuje NVO Karnevali Koret, a 2020. godine je udruženje proslavilo 25 godina postojanja karnevala u Tuzima, čime ovaj događaj spada u najtradicionalnije i najposjećenijije aktivnosti u opštini.

**4.5. Nevladine organizacije**

Nevladine organizacije u polju kulture u Opštini Tuzi dominantno svoju djelatnost ostvaruju u polju folklornog stvaralaštva i njegovanja tradicijske kulture. Aktivan je veći broj Kulturno-umjetničkih društava: *Rapsha, Dečić, Ramadan Šarkić, Liria, Koha, Besa, Ded Gjon Luli, Ansambli Shqiponja*.

Izdvojimo KUD *Ramadan Šarkić*, i na primjeru njihovog djelovanja se ogleda značaj i kompleksnost djelovanja, koje pokriva različite aktivnosti:

* zaštitu i unapređivanje istorijskih i kulturnih vrijednosti područja Tuzi,
* proučavanje i organizovanje manifestacija za očuvanje kulturno umjetničkih vrijednosti vrijednosti,
* prikupljanje i očuvanje materijalnih istorijskih vrijednih dobara, gdje pretežno žive manjinski narodi,izlaganje eksponata kulturne vrijednosti,
* organizovanje simpozijuma, seminara, studijskih putovanja, ekskurzija u cilju izučavanja kulture, kulturnih i etničkih-etnoloških vrijednosti naroda koji žive u Tuzima i Crnoj Gori uopšte,

kao i sve ostale srodne aktivnosti na izučavanju etničkih, etnoloških, istorijskih i kulturnih vrijednosti manjinskih naroda u Crnoj Gori.

Od 2009 godine KUD je član UFACG – Udruženja folklornih ansambala Crne Gore, od 2013 godine punopravni član CIOFF-a Crna Gora – Nacionalna organizacija pod pokroviteljstvom UNESCO-a koja za cilj ima zaštitu i promociju materijalnog i nematerijalnog kulturnog nasleđa od nacionalnog značaja.

Opština Tuzi realizuje podršku razvoju nevladinih organizacija u skladu sa Odlukom o kriterijumima, načinu i postupku raspodjele sredstava nevladinim organizacijama ("Službeni list Crne Gore - opštinski propisi", br. 046/19 od 19.11.2019), kao i na osnovu Odluke o izmjenama i dopunama Odluke o kriterijumima, načinu i postupku raspodjele sredstava nevladinim organizacijama ("Službeni list Crne Gore - opštinski propisi", br. 010/21 od 16.04.2021).

Opština Tuzi kroz javni konkurs za finansiranje nevladinih organizacija ima definisane sljedeće prioritetne oblasti: ekologija, zaštita životne sredine; zaštita lica sa invaliditetom; zaštita i promovisanje ljudskih i manjinskih prava; socijalna i dječja zaštita; rodna ravnopravnost; rješavanje problema mladih i kulturnu baštinu, njegovanje istorijskih tekovina.

Na osnovu javnog konkursa za 2021. i 2022. godinu, dodijeljena su nevladinim organizacijama sredstva u iznosu od: 30.000 eura za 2021.godinu. i za 2022.godinu. - 38.000 eura, , a od navedenog iznosa 20% su dobile NVO sa posebnim statusom.

Shodno odredbama Zakona o NVO kao i Odluke o kriterijumima, načinu i postupku raspodjele sredstava nevladinim organizacijama Opština Tuzi je odredila poseban status za dvije nevladine organizacije i to *Djeca Crne Gore* i *Koret* koje se podržavaju nezavisno od javnog konkursa, zbog posebnog značaja za opštinu, kontinuiteta u radu na afirmaciji i očuvanju tradicije, kulture i istorijskog nasleđa, njegovanja, prepoznatljivosti i očuvanju kulturnog identiteta i baštine, dobročiniteljstva, razvoja humanizma i zaštite osoba sa posebnim potrebama.

Budžet za djelatnost nevladinim organizacijama u polju kulture ima tendenciju uvećanja, kroz direktnu podršku nevladinim organizacijama koje su definisane da imaju poseban status.

S obzirom na dominantnu profilaciju nevladinog sektora u polju tradicijske kulture, budžeteske linije podrške mogu posebno da iniciraju programske kriterijume koje stimulišu razvoj nevladinog sektora i samoorganizovanja u polju savremenog stvaralaštva, a ne samo u polju kulturne baštine.

**4.6. Kulturni turizam**

Kulturni turizam u Opštini Tuzi predstavlja izuzetno važan faktor razvoja kulture, i polje djelovanja unutar koga je moguće primjeniti intersektorsko povezivanje koje za rezultat može da ima strategiju razvoja kulturnog turizma kao posebnog strateškog dokumenta. Akteri tog procesa su u prvom redu Opština Tuzi, Turistička organizacije Opštine Tuzi i sektor kulture. Kvalitetna osnova za fokusiranu strategiju kulturnog turizma predstavlja i aktuelna **Strategija razvoja turizma Crne Gore 2022-2025** u kojoj se ističe da *diverzifikacija turističkog proizvoda uz spoj urbanog i ruralnog proizvoda, sa akcentom na cjelogodišnju ponudu i na sjever Crne Gore (ponuda bazirana na prirodi i poboljšanju doživljaja turista)* predstavlja jedan od preduslova za što učinkovitiji razvoj turzima.

Strategija takođe potencira neophodnost diversifikacije proizvoda i usluga, a programi i projekti kulturnog turizma upravo to jesu. Ponuda i razvoj turističkih proizvoda i usluga doprinio bi konkretnim projektima koje imaju sinergetski efekat kako u polju kulture,, tako i polju ekonomije, obrazovanja, razvoju tržišta kulture i turizma, posebno u polju kreativnih industrija koje trenutno nijesu razvijene niti postoje subjekti koji djeluju u tom danas važnom polju malih kreativnih biznisa koji u konačnom redefinišu imidž i identitet jedne destinacije u rasponu od umjetničkih zanata do aplikacija u polju novih medija, digitalnih i inovativnih pristupa kulturi. U strategiji se posebno ističe da *kulturni turizam u Crnoj Gori treba razvijati jer doprinosi jačanju brenda destinacije, produženju turističke sezone, održavanju, kao i zaštiti kulturne baštine, pod uslovom da imaju održivi razvoj. Zapravo održivi kulturni turizam, u okviru kojeg se vodi briga o kulturi koja se konzumira, symbol je kvalitetnog turizma. Lokalna kultura je važno obilježje svake destinacije, pa tako i Crne Gore, a zahvaljujući turizmu može postati zamajac njenog društvenog i privrednog razvoja.*

U SWOT analizi za potrebe ovog dokumenta TO Opštine Tuzi je prepoznala kulturu kao potencijalnu prednost prije svega kroz aspekt multikulturalnog konteksta, bogate tradicijske kulture i resursa kulturne baštine. Sa druge strane istaknut je problem nedostatka stručnog i obrazovanog kadra u sektoru turzima što potvrđuje okolnost da nema ni turističkih vodiča. Kako govorimo o sistemu TO u početnoj fazi razvoja koja nema izgrađen turistički brend destinacije, kao ni organizovanu turističku ponudu potrebno je dodatno osnažiti javne politike i njihovu sinergiju kako bi se na osnovu nepovoljnih elemenata osnažile prednosti i budući razvoj Opštine Tuzi polazeći od činjenice da postoje izuzetni prirodni i kulturni potencijali za razvoj projekata, kao i regionalnu saradnju kako na nacionalnom tako i na međunarodnom planu.

Aspekt kulturnog turizma može da bude pokretač razvoja projekata ekonomske valorizacije kulturne baštine i privlačenja investicija u razvoj infrastrukture i projekata unutar materijalne i nematerijalne kulturne baštine.

TO Opštine Tuzi u svojim planovima rada ima pozicioniran aspekt *organizacije manifestacija* i *valorizaciju kulturne baštine*, ali u izvještajima o radu za prethodne godine ne može se jasno zaključiti stepen njihove ostvarljivosti i programska profilacija koja uspostavlja jasnu politiku razvoja i adekvatne standarde.

**4.7. Tradicijska kultura i amaterizam**

Područje Opštine Tuzi je izuzetno bogato elementima tradicijske kulture na kome se bilježi niz aktivnosti koje se po svom sadržaju i motivima vezuju za različite oblike tradicijske kulture u njenim profanim i svetim/religijskim oblicima ili govorimo o nasljeđu koje je zaboravljeno a posjeduje izuzetan potencijal obnavljanja tradicionalnosti. Važan aspekt kulture na području Opštine Tuzi i Malesije jeste njen multkulturalni i multikonfesionalni karakter koji se očitava i u polju tradicijske kulture, koja zaslužuju adekvatniju i kvalitetniju prezentaciju u širem kontekstu na nacionalnom i regionalnom nivou. Značajno je istaći i aspekt prevođenja sadražaja i značenja kulture koju baštine Albanci i sa albanskog jezika na južnoslovenske jezike, prije svega na crnogorski, kako bi se stvorila kvalitetna osnova za suštinski interkulturni dijalog na principima kulturne raznolikosti za koju nema jezičkih barijera.

To se odnosi prije svega na različite manifestacije koje integrišu elemente tradicijske kulture, o kojima je već bilo riječi unutar drugih poglavlja, a značajan aspekt djelovanja nevladinih organizacija u polju amaterizma je već istaknut.

Mapiranje oblika i sadržaja tradicijske kulture predtavlja pravi izazov za kulturni razvoj Optine Tuzi i važan segment djelovanja opštinske kulturne politike u budućnosti. Područje Opštine Tuzi sa svim svojim specifičnostima geografije, istorije i kulture može biti primjer kreiranja kulturne geografije, kao inovativnog modela sa zaštitu i valorizaciju svih resursa materijalne i nematerijalne kulture. Metodologija kulturne geografije kao inovativne i interdisciplinarne akademske discipline u sadejstvu sa drugim naučnim i stručnim oblastima u polju arheologije, istorije umjetnosti, etnologije može krirati sadržaj istraživanja, narativnog i materijalnog upisivanja stvaralaštva u materijalnost mjesta.

Takav pristup ili polje raznolikih oblika kulture, uz materijalizaciju krajolika i artefakata predstavlja mogućnost transponovanja nasljeđa unutar produkcije sadržaja u polju kreativnih industrija. Njihovo uže konceptualno određenje odnosi se i na kreativne aktivnosti neindustrijskog tipa u koje spadaju vizuelne umjetnosti, izvođačke umjetnosti i kulturna baština i kreativne poslovne aktivnosti poput dizajna i oglašavanja. Govorimo primarno o umjetničkoj kreativnosti zasnovanoj na imaginaciji koja ima sposobnost da proizvede originalne ideje i nove načine interpretacije baštine upotrebom različitih materijalnih i nematerijalnih izraza. Upravo na primjeru tradicijske kulture uvodimo pojam i značaj kreativnih industrija koje nijesu razvijene na području Opštine Tuzi, a kojima takođe treba dati prioritet u kulturnoj politici.

**4.8. Prostorni aspekti sistema kulture – formalni i neformalni prostori u funkciji kulture**

Kulturno-umjetnička djelatnost na području Opštine Tuzi odvija se u okviru institucija kulture Kulturno – informativni centar *Malesija*, kao i u Domu kulture u Sukuruću i Domu kulture u Zatrijepču.   Javna ustanova Kulturno-informativni centar „Malesija“ Tuzi osnovana je 2004. godine, a počela je sa radom 2005. godine. JU KIC „Malesija“ Tuzi obavlja poslove od javnog interesa u oblasti kulture i informisanja, radi zadovoljenja potreba lokalnog stanovništva.

Osim ovih tipskih objekata namijenjenih kulturi, postoji i niz drugih objekata na otvorenom koji su u funkciji kulture.

Gradski Park

Na regionalnom putu Podgorica‒Skadar(Albanija), nedaleko od zgrade Opštine Tuzi, u centralnom dijelu opštine nalazi se park, a u sredistu parka nalazi se Sebilj.

Sebilj (česma) označava fontanu posebnog oblika, koja se nalazi na trgovima, iz čijeg je korita sebiljdžija tasom zahvatao vodu i tako omogućavao mještanima da utole žeđ.  Naziv ove česme potiče iz arapskog jezika i znači „objekat na putu na kojem ima vode“. Ove česme pojavile su se na našim prostorima za vrijeme vladavine Osmanlija. Osim da napoji žedne, sebilj služi i zazbližavanje ljudi, za susret i razgovor.

Park je zadnjih godina oživio u kulturnom smislu. Tokom cijele godine se organizuju razne manifestacije koje svojim aktivnostima oživljavaju tradiciju okupljanja zajednice na ovom mjestu.

Ljetnja scena na izletištu Vitoja

Do izletišta Vitoja ide se preko Tuzi i Vuksanlekića, koji leže u podnožju golog kamenitog brdskog lanca, koji pravcem sjever‒jug čine brda nejednake visine‒ Dečić, Bratilja, Doljec, Đuteza i Hum.

Pozicija sela Vitoja ukazuje na to da se davno nalazilo na bezbjednoj udaljenosti od jezera, na distanci koja nije toliko plavna da njegovi žitelji ne bi na tom mjestu mogli opstati. Ovo selo je nekada živjelo u istinski rajskom okruženju, sa obiljem plodne zemlje, pitke vode, bogatim ribolovom i dobrom komunikacijom. Prve promjene su nastale od porasta jezerskog nivoa. Zatim je uslijedila izgradnja željezničke pruge i auto-puta oko zaliva, koji su presjekli gornji i donji dio sela. Na koncu treba reći da je moguće da se među potopljenim ostacima Vitoje nalazi još jedna crkva neutvrđene starosti. Prirodne karakteristike i elementi antropogenog pejzaža sačuvali su autentičnost i integritet tokom vremena. Uočava se manji broj savremenih intervencija u prostoru, koje predstavljaju konzervatorski neprihvatljiva rješenja.

Ljetnja scena Kroni i Traboinit

Na putu od Tuzi, preko sela Raze e Ćaf, i nakon sela Traboin, nalazi se izvor Kroni i Traboinit, sa ostacima starog mlina.

Stari mlin pripada Ketuškim mlinovima, koji su bili zajedničko vlasništvo više porodica, od kojih jedna brine za zemlju na kojoj je mlin, kao i za sam pristup mlinu, druga za vodu, treća za mlinski objekat, četvrta za žrvnjeve itd.

OPIS: U blizini izvora Kroni i Traboin, koji važi za najveći izvor vode u Hotima i za jedan od većih u Malesiji, nalazi se i selo Nabom, ispod brdskog lanca kroz koji prolazi granična linija s Albanijom. Ovaj izvor je igrao važnu ulogu u životu žitelja ovog područja. Ne samo što je odatle vodu za piće crpio veliki broj žitelja, nego je to mjesto služilo kao prikladno za sabore i skupove, za kulturne i sportske aktivnosti, kao i za druge susrete različite prirode. U njegovom se koritu još uvijek mogu vidjeti ostaci zidova starog mlina koji mještani zovu Fratrov mlin (Mullini i Fratit). U neposrednjoj blizini staroga mlina i izvora Kroni i Traboin nalazi se kameni mlin Đeljaja, koji je i danas u relativno dobrom stanju. Znacajna kulturna namjena ove lokacije jeste sto sluzi i kao ljetnja scena za različite vrste manifestacija.

1. **Program razvoja kulture Opštine Tuzi 2023–2027.**

Program razvoja kulture Opštine Tuzi 2023–2027 definisan u okviru Strateških ciljeva razvoja kulture i preporuka. Definisan je je kao *krovni strateški plan* koji mapira ključne elemente kulturne politike na lokalnom nivou. Dodatni razlog za takav izbor predstavlja okolnost da se nadležnosti opštine u polju kulture nalaze u početnoj fazi razvoja. Strateški ciljevi razvoja kulture i prporuke ujedno predstavljaju plan koji sintetizuje osnovna strateška opredjeljenja Programa razvoja kulture Opštine Tuzi u narednom petogodišnjem periodu. Ključni aspekti Programa su iskazane kroz normativne, programske i komunikacijske aktivnosti.

Program kao krovni strateški plan inicira prije svega uspostavljanje novog sistema kulture u nadležnosti opštine, kao i promjene i inovacije unutar oblasti kulture koja ne pripadaju javnom sektoru. Načela strateških rješenja koje inicira Program razvoja kulture osnova su za izradu godišnjih akcionih planova koje treba da imaju definisane aktivnosti, linije nadležnosti i odgovornosti, uz definisanjei finansijskih resursa za njihovo sprovođenje. Preporuka je da se godišnji akcioni planovi donose i kreiraju kroz participativno načelo stvaranja projektnih timova za koncipiranje i realizaciju aktivnosti.

* 1. **Vizija razvoja kulture**

Kulturni razvoj i svi elementi koji ga čine imaju cilj stvaranja kulturnog atlasa i kulturološki uređene teritorije Opštine Tuzi kao održivog i prepoznatljivog sistema koji doprinosi identitetu i imidžu grada i zajednice. Viziju razvoja kulture treba da prati dizajniranje i redizajn kulturnog sistema u nizu aspekata: određivanje umjetničkih standarda, razvoj kulturnih potreba, vrjednovanje rada kulturnih institucija i njihovih programa, podsticanje umjetničke produkcije, poboljšanje sistema finansiranja, obrazovanje nedostajućih kadrova i posebno edukaciju unutar novih polja zanimanja u kulturi, uz stvaranje uslova za nove oblike i forme kulturne produkcije. Redizajn je zapravo potreba za novom praksom i logikom aktera u polju kulture, novim prostorima, novom organizacijom i programski diversifikovanijim sadržajem uz nužno efikasnije modele poslovanja i finansiranja koji se ne naslanjaju dominantno samo na budžetska sredstva.

* 1. **Strateški ciljevi razvoja kulture i preporuke**

Strateški ciljevi razvoja kulture i preporuku definisane su kroz četiri segmenta:

* Institucionalna reforma i finansiranje
* Komunikacija i interkulturni dijalog
* Podrška razvoju cjelovitog sistema kulture
* Monitoring i evaluacija

**1. Institucionalna reforma i finansiranje**

Institicuionalna reforma definisana je kroz četiri segmenta djelovanja i strateških rješenja u odnosu na Sekretarijat za lokalnu samoupravu i institucionalni razvoj sektora kulture u nadležnosti opštinske uprave.

**1.** Sekretarijat za lokalnu samoupravu kroz kadrovski i budžetski aspket treba da ojača svoje kapacitete i osnaži ulogu u upravljaju kulturom na nivou opštinske administracije. Jačanje kapaciteta može da bude usmjereno u više pravaca:

* kadrovsko jačanje uz novu sistematizaciju radnih mjesta za oblast kulture uvažavajući sektorske aspekte kulture i potrebu razvoja javnog, privatnog i nezavisnog sektora kulture,
* povećanje budžeta za kulturu, uz posebno definisane aspekte finansijskog planiranja za kadrovska pitanja i investicione projekte,
* redefinisati kriterijume evaluacije za finansiranje programa u polju kulture, posebno za programe i institucije od značaja za Opštinu Tuzi, kao i za sve ostale linije podrške,
* razviti interesketorsko povezivanje unutar Opštine Tuzi u funkciji realizacije programa i aktivnosti, kao i fininasijskog planiranja i obuke za projektno finansiranje i rukovođenje projektima,
* posebno definisati strateško djelovanje za oblasti: razvoja kulturnog turizma i kulture unutar Kancelarije za dijasporu.

**2.** Preporučujemo formiranje Savjeta za kulturu Opštine Tuzi i njegovu funkcionalne povezanost sa Predsjednikom Opštine, Sekretarijatom za lokalnu samoupravu i Skupštinom Opštine Tuzi.

**3.** Opština Tuzi treba da definiše svoju osnivačku ulogu u potrebi jačanja institucionalnog karaktera javnog sektora kulture u njenoj nadležnosti:

* pokrenuti izradu elaborata o opravdanosti osnivanju novih institucije kulture, sa svim potrebnim preduslovima i standardima u funkciji razvoja kulture i razvoja publike. To je prije svega pitanje osnivanja javne biblioteke, kao i muzejsko-galerijske ustanove.
* posebno je važno definisati model upravljanja, valorizacije i prezentacije kulturnih dobara, spomenika i spomen-obilježja na teritoriji Opštine Tuzi.
* u cilju zaštite, očuvanja i njegovanja autentičnog identitetskog materijalnog i nematerijalnog nasljeđa Malesije trebala bi se razmotriti mogućnost stvaranja muzejske postavke unutar postojećih ustanova uz mogućnost saradnje sa privatnim i nezavisnim sektorom, kao i drugim institucijama kulture na nacionalnom nivou.
* kreirati platformu za razvoj projekata u funkciji očuvanju tradicionalnih zanata i vještina.
* podsticati posebno izradu autentičnih suvenira Malesije i raditi na prezentaciji mogućnosti za ekonomsku valorizaciju kulturne baštine.

**4.** Povećati sredstva za finansiranje kulture iz budžeta kao bitnog preduslova za razvoj kulture, jačanje kulturnog sistema i kulturnog identiteta Opštine Tuzi. Povećanje sredstava za finansiranje kulture, uz razvoj programskih i namjenskih linija podrške kroz konkurse posebno za privatni i nezavisni sektor je u direktnoj korelaciji sa kvalitetnom primjenom Programa razvoja kulture Opštine Tuzi 2023–2027.

**2. Komunikacija i interkulturni dijalog**

Razvoj kulture u Opštini Tuzi u kontekstu kulturnog sistema koji se stvara i koji treba da ima razvojnu dimenziju treba da ojača kanale komunikacije i da posebno promoviše interkulturni dijalog. Politika intekulturnog dijaloga može osnažiti kreiranje sadražaja za promociju kulturne raznolikosti i prepoznatljivosti Opštine Tuzi U tom cilju definisane su tri ključna segmenta djelovanja:

* kreiranje informacione i digitalizovane baze kulturnog sistema u koordinaciji Sekretarijata za lokalnu samoupravu i Turističke organizacije Opštine Tuzi kroz koriščenje postejećih i kreiranje novih platformi u cilju prezentacije kulturne ponude (stvaralaštva) i kulturne baštine.
* stimulisati interkulturni dijalog kroz jezičku dostupnost između različitih jezičkih i kulturnih zajednica i na taj način kreirati mogućnost veće dostupnosti sadržaja kulture na lokalnom, nacionalnom i regionalnom nivou.
* razvoj projekata interkulturnog dijaloga korišćenjem međunarodnih linija podrške i brendiranje Tuzi kao interkulturnog grada.

**3. Podrška razvoju cjelovitog kulturnog sistema**

Opština Tuzi u početnoj fazi svog razvoja imala je ograničen obim finansiranja kulturnog sistema koji je nedovoljno kapacitiran i razvijen. Takav kontekst nalaže imperativno stratešku preporuku naslovljenu kao podrška razvoju cjelovitog kulturnog sistema. To podrazumjeva ravnomjeran razvoj javnog, privatnog i nezavisnog sektora kulture, uz napomenu da trenutno u Opštini Tuzi nije razvijen privatni sektor kulture (kreativne industrije). Predložene su sljedeće strateške mjere:

1. Edukacija na svim nivoima u funkciji podizanja kapaciteta za administriranje/upravljanje u području kulture i posebno kreiranje programa medijacije i podrške mladih za obrazovanje u području kulture (stipendiranje na svim nivoima visokoškolskog obrazovanja).

2. Razvoj podrške kreativnom preduzetništvu kroz projektne inicijative na osnovu identifikovanih područja u funkciji afirmacije kulturnih izraza, starih zanata, izdavaštva, dizajna i multimedije.

**4. Monitoring i evaluacija**

Monitoring i evaluacija Programa razvoja kulture Opštine Tuzi 2023–2027. nužno je sprovoditi na kraju svake godine njegove primjene, tj. kroz analizu aktivnosti i rezultata definisanim godišnjim akcionim planovima sa jasno definisanim indikatorima i kriterijumima evaluacije. Cilj takvog praćenja je mogućnost kvalitetnog djelovanja i adaptacije u donošenju godišnjih programsko- operativnih i finansijskih planova. Predlažemo organizovanje javne prezentacije i participativnog učešća zainteresovane stručne javnosti u funkciji savjetovanja i sprovođenja Programa razvoja na godišnjem nivou.

Tri parametra monitoringa i evaluacije postignutih rezultata i ostvarenih ciljeva na nivou primjene Programa mogu se identifikovati kroz:

* monitoring uticаjа orijentisan aktivnostima
* monitoring procesа
* monitoring i evaluacije rezultаtа

**\*\*\***

**Preporuke za izradu prvog Akcionog plana (2023)**

Na osnovu definisanih ključnih strateških ciljeva razvoja kulture i preporuka Programa razvoja kulture Opštine Tuzi 2023-2027. potrebno je definisati prvi godišnji Akcioni plan aktivnosti sa definisanim i usmjerenim aktivnostima. Preporučujemo formiranje radnog tima za definisanje Akcionog plana, koji će na osnovu Programa razvoja kulture programski i operativno razviti instrumenate kulturne politike na lokalnom nivou sa ciljem materijalizacije kulturne politiku koja naglašava razvojnu dimenziju kulture i kulturnog djelovanja. Akcioni plan posebno može da obuhvati oblasti:

* uspostavljanje obrazovnih platformi formalne i neformalne edukacije i doedukacije kulturnih djelatnika i animacije i stipendiranja mladih za obrazovanje u polju kulture i umjetnosti (saradnja sa obrazovnim institucijama i institucijama kulture u Crnoj Gori i regionu),
* pokrenuti projekte izrade eleaborata za osnivanje javne biblioteke,
* razvoj projektnih ideja i linija podrške za kulturu kroz institut Kancelarija za dijasporu,
* definisanje inovativnih programskih konkursa za razvoj kulture posebno u aspektima kulture koji nijesu razvijeni (privatni sektor u kulturi/kreativne industrije),
* razvoj projekata prepoznavanja i podrške sistemskom očuvanju kulturne baštine i promocija njenih potencijala (mapiranje i evidencija kulturne i prirodne baštine u javnim i privatnim fondovima),
* razvoj projekata kulture sjećanja i privatne istorije od značaja za život i običaje zajednice,
* razvoj projekata u okviru socio-kulturnog lanca književnosti (izdavaštva, prevodilaštva, knjižarske mreže, sajmova knjiga i bibliotekartsva).
1. Službeni list Crne Gore, br. 49/08 [↑](#footnote-ref-1)